**Referat**

# Møtereferat SU - Nesodden videregående skole 7. oktober 2020

|  |  |  |
| --- | --- | --- |
| Saksnr: | 2020/83472 - 6 |  |
| Dato: | 12.10.2020 | |
| Referent | Annika Nordlund | |
| Til stede | Daniel Holm**,** Marie Falkenberg Dahle, Karna Vilna Lillestøl Svanes,  Mathea Tolfsby, Matias Østebø, Aase Søgaard, Ragne Hilde Solum, Jarle Eldegard, Annika Nordlund | |
| Ikke til stede | Max Reynolds | |
| Sendt til | Matias Østebø, Ragne Hilde Solum, Aase Søgaard, Annika Nordlund | |
|  |  | |

|  |  |  |  |
| --- | --- | --- | --- |
|  |  |  |  |

Saker:

**15/20 Presentasjon av medlemmene i skoleutvalget, gjennomgang av retningslinjer og valg av leder, nestleder og sekretær**

Mangeårig leder av skoleutvalget Erik Adland ble takket av og det nye skoleutvalget presentert. Disse ble enstemmig valgt: Leder: ass. rektor Ragne Solum, nestleder: elevrådsleder Daniel Holm, sekretær: rektor Annika Nordlund

**16/20 Fastsette møtetidspunkter dette skoleåret**

Disse tidspunktene ble bestemt: tirsdag 1.12 kl. 14, tirsdag 2.3 kl. 14, tirsdag 1.6 kl. 14

**17/20 Skolens forebyggende arbeid med skolemiljøet**

Miljøarbeider Matias Østebø informerte om skolens arbeid og gjennomgikk rutiner for arbeid med skolemiljø, rutiner ved mistanke om rus og handlingsplan mot mobbing.

**18/20 Skolens økonomiutvikling**

Administrasjonsleder Jarle Eldegard redegjorde for økonomiutviklingen i møtet. Skolen har en strammere økonomi enn på lenge, men vi håper budsjettet vil være i balanse ved årsslutt.

**19/20 Skolens resultatutvikling**

**Resultatene fra elevundersøkelsen, bestått og karaktersnitt ble gjennomgått og diskutert.**

Til tross for bekymring rundt opplæringstilbudet ved koronastengte skoler gikk skolens fullført- og beståttprosent opp forrige skoleår. Dette viser at elever og lærere samarbeidet godt om opplæringen og vurdering. Avlyst eksamen har antagelig også bidratt til bedre resultater. Resultatene varierer forholdsvis mye mellom utdanningsprogrammene.

Elevundersøkelsen viser at elevene har lavere motivasjon enn ønsket, men de opplever god støtte fra lærerne, høy trivsel og at skolen har et tydelig felles regelverk. Skolen jobber målrettet for å ivareta utsatte elever og sikre bedre gjennomføring for utsatte elever.

Vi ser at andelen som har opplevd mobbing på skolen har økt, og denne utviklingen bekymrer. Skolen tar tak i dette.

**20/20 Elevoppfylling skoleåret 2020-21**

Elevoppfyllingen på skolen er god, med unntak av Vg1 studiespesialisering, der vi har en del ledige plasser. Samtidig har de aller fleste søkerne kommet inn der de ønsket plass.

**21/20 Pedagogisk utviklingsarbeid**

Ass. rektor Ragne Solum informerte om utviklingsarbeidet dette skoleåret. Med fagfornyelsen kommer nye fagplaner og ny overordnet del. Skolen jobber tverrfaglig med temaene folkehelse og livsmestring, demokrati og medborgerskap og bærekraft. Vurdering er svært viktig for elevenes motivasjon og lærelyst, så dette er også et sentralt utviklingsområde.

**22/20 Evt.**

Aktuelle saker for senere møter kan være vurdering og motivasjon, Grønn skole, læringsstrategier, forebyggende arbeid mot mobbing og rusforebygging

Annika Nordlund

Rektor